शासकों की स्वायत्ता निर्विवाद बनी रही, वतन जागीर में
जैसा कि पूर्व में स्पष्ट किया गया था कि मुगल बादशाहत की मनसब व्यवस्था में बीकानेर राज्य के शासकों का मनसब कभी भी डेढ़ हजारी मनसबदार में बीकानेर राज्य के शासकों का मनसब कभी भी डेढ़ हजारी मनसबदार से कम का नहीं रहा था, बल्कि आगे चलकर तो इसमें बढ़ोतरी ही हुई थी। डेढ़-हजारी मनसब को ही आधार मान लिया जाए तो भी इसके बदले प्राप्त वेतन में बीकानेर वेतन की एक करोड़ दाम की आय की पूर्ति नहीं होती थी। इसी के चलते मुगल प्रशासन को पूरा वेतन चुकाने के लिए बीकानेर नरेशों को अन्य जागीरें भी देनी पड़ी थी। अत: प्रशासनिक कारणों से भी बीकानेर राज्य के नरेशों की वतन जागीर की सीमाएं कभी खंडित नहीं हुई।
मुगल साम्राज्य में वतन जागीरों का अस्तित्व एक अप्रत्यक्ष संदेश भी देता था। इन जागीरों की अभिस्वीकृति जारी कर मुगल बादशाह अपनी संप्रभु, सर्वाधिकार संपन्न, निरंकुश सत्ता की अभिव्यक्ति करते हुए प्रतीकात्मक रूप से यह दर्शाने का प्रय| करते थे कि, वे स्थानीय स्वायत्ता पर प्रभावशाली केंद्रीय नियंत्रण की नीति पर चल रहे थे और केंद्रीय सत्ता की सहमति से ही यह वतन जागीरें स्वीकृत थी। दूसरी तरफ बीकानेर राज्य के शासक इस स्थानीय स्वायत्ता को अपना पारंपरिक, पैतृक या वंशानुगत अधिकार मानते थे और पूर्ण अधिकारिता से एतदविषयक शक्तियों का उपयोग कर रहे थे। दोनों ही शक्तियां अपने-अपने नजरिये से इस विषय को देखती थी और व्यवहार करती थी। परिणामत: कई बार ऐसी परिस्थितियां उत्पन्न हो जाया करती थी जबकि वतन जागीर से जुड़े कुछ मामलों में उलझनें खड़ी हो जाती थी। यद्यपि, ऐसे प्रकरणों में भी अंततोगत्वा जो स्थितियां बनी वे वतन जागीर की स्थिति को दुष्प्रभावित नहीं कर पाई। अत: वतन जागीर में शासकों की स्वायत्ता निर्विवाद बनी रही। (लगातार)
hin_Deva hin_Deva hin_Deva